
[bookmark: _Hlk192150348]PAREIŠKIMO DĖL ASMENS PRIPAŽINIMO NEVEIKSNIU AR RIBOTAI VEIKSNIU TAM TIKROJE SRITYJE IR GLOBOS NUSTATYMO TEIKIMAS

Paslaugos apibūdinimas 
Organizavimas asmens pripažinimo neveiksniu ar ribotai veiksniu tam tikrose srityse, globos nustatymo ir globėjo paskyrimo tam tikroje srityje bei teikimas socialinio darbuotojo išvados dėl asmens gebėjimo pasirūpinti savimi ir priimti kasdienius sprendimus.
Paslauga teikiama fiziniam asmeniui, kuris dėl psichinės ligos negali suprasti savo veiksmų reikšmės ar jų valdyti tam tikroje srityje. Asmuo teismo tvarka gali būti pripažintas neveiksniu ar ribotai veiksniu tam tikroje srityje, nustatyta globa ir paskirtas globėjas tam tikroje srityje. Pareiškimą dėl asmens pripažinimo neveiksniu tam tikroje srityje teismui gali pateikti asmens sutuoktinis, vaikai, tėvai.
Jei tokių asmenų nėra, tuomet paslaugą teikia Kėdainių rajono savivaldybės administracijos Socialinės paramos skyrius.

Paslaugos teikimo proceso aprašymas 
1. Fizinis asmuo, norintis gauti šią paslaugą, kreipiasi į Kėdainių rajono savivaldybės administracijos Socialinės paramos skyrių pateikdamas prašymą šiai paslaugai gauti ir gauti socialinio darbuotojo išvadą dėl asmens gebėjimo pasirūpinti savimi ir priimti kasdienius sprendimus.
2. Asmeniui suteikiama išsami informacija apie būtinus pateikti dokumentus. 
Asmuo supažindinamas su galima atsakomybe, jam pateikus netikslius duomenis, nuslėpus informaciją ar įrodžius kliento piktnaudžiavimą valstybės atžvilgiu.

Paslaugos teikimo informacija 
Paslauga yra nemokama ir suteikiama per 60 darbo dienų.

Teisės aktai, reguliuojantys paslaugos teikimą
1. Lietuvos Respublikos socialinės apsaugos ir darbo ministro 2015 gruodžio 10 d. įsakymas Nr. A1-742 „Dėl asmens gebėjimo pasirūpinti savimi ir priimti kasdieninius sprendimus nustatymo tvarkos aprašo patvirtinimo“.
2. Lietuvos Respublikos civilinio proceso kodekso patvirtinimo, įsigaliojimo ir įgyvendinimo įstatymas. Lietuvos Respublikos civilinio proceso kodeksas, 2002-02-28 Nr. IX-743.
3. Lietuvos Respublikos civilinio kodekso patvirtinimo, įsigaliojimo ir įgyvendinimo įstatymas. Lietuvos Respublikos civilinis kodeksas (I ir XVII skyriai), 2000-07-18 Nr. VIII-1864.

Informacija ir dokumentai, kuriuos turi pateikti asmuo 
1. Laisvos formos prašymą (priedas)
2. Asmens, kurį norima pripažinti neveiksniu ar ribotai veiksniu tam tikroje srityje tapatybę patvirtinantį dokumentą ir jo kopiją.
3. Asmens, kurį norima pripažinti neveiksniu ar ribotai veiksniu tam tikroje srityje, asmens su negalia pažymėjimo ar individualios pagalbos teikimo išlaidų kompensacijos poreikio pažymos (iki 2024-01-01 specialiojo nuolatinės slaugos ar priežiūros (pagalbos) poreikio nustatymo SPS-1, SPS-2) kopijas.
4. Medicininę pažymą apie asmens, kurį norima pripažinti neveiksniu tam tikroje srityje, sveikatos būklę.
5. Pareiškėjo tapatybę patvirtinantį dokumentą ir jo kopiją.
6. Dokumentus, įrodančius giminystės ryšį ar santykį su globotiniu.
7. Būsimo globėjo pažymą apie gaunamas pajamas. 
8. Būsimo globėjo medicininę pažymą apie jo sveikatos būklę (F-046a).
9. Būsimo globėjo rašytinį sutikimą būti paskirtam globėju.
10. Išimties atvejais turi teisę reikalauti papildomų dokumentų, patvirtinančių esamas aplinkybes.
Užsienio valstybių išduoti dokumentai turi būti išversti į lietuvių kalbą ir legalizuoti teisės aktų nustatyta tvarka.

Informacija ir dokumentai, kuriuos gauna paslaugos teikėjas 
Naudojantis Socialinių išmokų apskaitos sistema „Parama“ arba Socialinės paramos šeimai informacine sistema „SPIS“, gaunami duomenys iš:
1. Gyventojų registro duomenų bazės (išrašas).
2. ANTA informacinės sistemos duomenų bazės (išrašas).
3. Valstybinės mokesčių inspekcijos duomenų bazės (išrašas).
4. Valstybės įmonės Registrų centro duomenų bazės (išrašas).
5. Kiti duomenys (atsižvelgiant į aplinkybes).

Už paslaugos teikimą atsakingų asmenų kontaktai 
Socialinės paramos skyriaus vyr. specialistė Justė Maročkaitė, tel. +370 347 69528, el. p. juste.marockaite@kedainiai.lt.

[bookmark: _Hlk191017611]Informacija apie teikėją
Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

